ניוז חיפה והקריות » נשר נפרדת ממישלב
נשר נפרדת ממישלב
הנהלת עיריית נשר נפרדה מהממונה על המחוז במשרד הפנים, אלוף (מיל') יוסף מישלב שפורש מתפקידו. "מצאתי אדם אכפתי, סמכותי, בעל שיעור קומה וחבר"
פורסם ב: 06/12/16 , 9:29 מייל לכתב
בתמונה: אבי בינמו ויוסף מישלב. הגשים את החזון שלו להעניק שירות טוב לתושב. צילום: דוברות עיריית נשר
סבב הפרידה נמשך. הממונה על מחוז חיפה במשרד הפנים, אלוף (מיל') יוסף מישלב, הפורש בימים אלה מתפקידו, קיים השבוע ביקור פרידה בעיריית נשר. הפגישה התקיימה בלשכתו של ראש העירייה, אבי בינמו, שבתום הביקור העניק למישלב תעודת הוקרה בשם העירייה.
מישלב, לשעבר אלוף פיקוד העורף, מסיים בימים אלה 47 שנות שירות וקריירה בצה"ל ובשירות הציבורי. ב־8 השנים האחרונות שימש כממונה על המחוז במשרד הפנים. באירוע הפרידה ממנו השתתפו עוד: מ"מ וסגן ראש העיר, יחיאל אדרי, סגן ראש העיר, משיח עמר, מנכ"ל העירייה, מיכל ליבנה, מהנדס העיר, אינג' ליאון גורודצקי, היועץ המשפטי לעירייה, עו"ד אלכס טנדלר, הגזבר מיכה זנו ודובר העירייה, איל לרמן.
בינמו והנהלת העירייה איחלו למישלב הצלחה בהמשך דרכו. "מיום כניסתי לתפקיד מצאתי אדם אכפתי, סמכותי, אדם בעל שיעור קומה, דמות מובילה ששנים רבות לא היתה כמותה במחוז חיפה. מצאתי גם חבר ואיש להיוועץ בו. מישלב הגשים את החזון שלו להעניק שירות טוב לתושב. אני מודה לו על הנכונות לסייע לעיר נשר ומאחל לו הצלחה בהמשך הדרך".
מצורפת תמונה: ראש העיר, אבי בינמו, עם יוסף מישלב.